cyanic-selkie/wikianc huggingface dataset:
Vanhasen II hallitus
Windfall-vero
Windfall-voiton verosta eli sähköyhtiöiden arvonnousun leikkaamisesta ydinvoiman ja vesivoiman tuottajilta keskusteltiin vuodesta 2006. Myös Kokoomus kääntyi kannattamaan Keskustan ja ministeri Mauri Pekkarisen ajamaa veroa. Veron tuotoksi Katainen arvioi 30–300 miljoonaa euroa. Työ- ja elinkeinoministeriö valmisteli lakiesitystä. Ministeriön mukaan omaan käyttöön sähköä tuottavat yhtiöt olisi voitu vapauttaa verosta. Näistä esimerkiksi metsäyhtiöiden osuus koko sähkönkulutuksesta oli 31 % vuonna 2007.
Rakentaminen
Ympäristöministeriö selvitti rakennusten energiatehokkuusvaatimuksia vuonna 2008 vuosiksi 2010 ja 2012. Selvityksen mukaan määräykset tiukentuisivat 30–40 % vuoden 2010 alusta ja vuonna 2012 siirryttäisiin kokonaiskulutukseen perustuvaan sääntelyyn. Rakentamisen hinta nousisi 2–6 % aluksi, mutta hinta laskisi ja lisäkustannusten lyhyt takaisinmaksuaika säästöissä tekisi ne kannattaviksi.
Liikenne
Kauppa- ja teollisuusministeriö julkaisi vuonna 2006 työryhmäselvityksen EU:n 5 prosentin biopolttoainevelvoitteen toteuttamisesta. Työryhmässä oli edustettuna VTT, liikenne- ja viestintäministeriö, maa- ja metsätalousministeriö, valtiovarainministeriö, ympäristöministeriö, kauppa- ja teollisuusministeriö, Maa- ja elintarviketalouden tutkimuskeskus (MTT), sekä Öljy- ja kaasualan keskusliitto. Työryhmän mukaan 5 %:n tavoite oli mahdollinen 2010 mennessä, mutta kustannussyistä he suosittelivat EU-tavoitteen sijaan vain 3 prosentin tavoitetta. Työryhmän tavoitesuositus oli 1 % vuonna 2008, 2 % vuonna 2009 ja 3 % vuonna 2010. Tällöin vuonna 2010 lisäkustannukseksi arvioitiin 50–80 milj. €/vuosi ja polttoainehintaan lisäystä 3 senttiä/litra. Biopolttoaineiden tuotantokustannukset todettiin samoiksi kuin muissa EU-maissa.
Autoverotusta laskettiin 2007, jotta autokanta uudistuisi. Autoverouudistuksen perustelujen mukaan se leikkaa päästöjä 0,37 % vuodessa. Luonnonsuojeluliiton mukaan verotason vaikutukset olivat ilmaston kannalta kielteiset.
Saimaannorppa
Kansainvälinen luonnonsuojeluliitto luokitteli saimaannorpan erittäin uhanalaiseksi. Kansainvälinen merentutkimusneuvosto vaati Suomelta tehokkaampia suojelutoimia. Sirkka-Liisa Anttila ei säätänyt saimaannorpan kuuttien kalastuskieltoa kevätkesäksi 2009, koska kielto herättäisi hänen mukaansa kiukkua. Oikeusministeri Tuija Brax ei kommentoinut eläinten tappamisen kiellon oikeusperusteita. Nykyään saimaannorppia on niin vähän, että satunnaisetkin tekijät, kuten sairausepidemia, voi tappaa lajin sukupuuttoon.
Metsäpolitiikka
Hallitus esitti takautuvasti puutuloon 50 %:n verohuojennusta 1.4.–31.12.2008 ja 25 % vuonna 2009. Arvioitu kustannus oli 170 milj. € vuonna 2008 ja 85 milj. € vuonna 2009. Lisäksi aiemmin päätettiin ensiharvennushakkuiden verovapaus 1.4.–31.8.2008.
Lait
Hallitus hyväksyi ympäristönsuojelulain muutoksen, jonka mukaan haihtuvia orgaanisia yhdisteitä käyttävät pienet asfalttiasemat, polttoaineiden jakeluasemat ja 20–50 MW voimalaitokset eivät tarvitse enää erillistä toimintalupaa. Lainmuutoksen tarkoitus oli vähentää viranomaisten määrää valtion tuottavuusohjelman mukaisesti.
Fosfaattia sisältävien pesuaineiden kielto
Hallitus valmisteli fosfaattia sisältävien pesuaineiden myyntikieltoa. Erityisen merkityksellinen kielto on haja-asutusalueille, joilla fosforikuormituksen osuus on reilut kymmenen prosenttia kaikesta ravinnekuormituksesta. Fosfaattipesuaineiden markkinaosuus Suomessa oli jo pudonnut muutamaan kymmeneen prosenttiin. Suomi halusi vaikuttaa EU:n laajuiseen fosfaattipesuaineiden kieltoon ja nopealla aikataululla edesauttaa fosfaatittomien tai vain vähän fosfaattia sisältävien pesuaineiden yleistymistä Itämeren alueella.
Kaivoslaki
TEM valmisteli kaivoslain esitystä 2009. Aiempi kaivoslaki oli vuodelta 1965. Esitys tuli eduskuntaan syksyllä 2009. Tukes on vastannut kaivosten turvallisuudesta. Lakimuutosesityksessä Tukes vastaa kaikesta kaivostoiminnan valvonnasta malmienetsinnästä alkaen koko elinkaaren ajan sisältäen luvat ja turvallisuuden valvonnan. Lakiesitykseen sisältyivät ympäristöasiat, maanomistajan oikeudet ja kunnan vaikuttamismahdollisuudet. Valtausoikeudet korvautuisivat valtausluvalla. Valtaajan velvollisuuksista ja oikeuksista säädettäisiin tarkemmin. Kaivoksen perustamiseen tarvittaisiin kaivoslupa. Kaivoslakimuutoksen oli tavoite valmistua viimeistään vuonna 2011.
Vuoden 2009 vaalirahakohu
Pääministeri Vanhanen joutui keväällä 2009 keskelle vaalirahoituskohua, jonka seurauksena Vanhasen ja hallituksen luottamus kyseenalaistettiin. Eduskunta äänesti lopulta pääministerin luottamuksesta, mutta kävi ilmi, että Vanhanen ja tämän hallitus nautti edelleen eduskunnan luottamusta. Myös uusien vaalien järjestämistä väläyteltiin.
Out from Out Where
Out from Out Where on brasilialaisen muusikon Amon Tobinin neljäs julkaisu Ninja Tune -levy-yhtiöllä. Useat albumin kappaleista liukuvat yhdessä, luoden albumille jatkuvan tunnelman. Kappaleille ”Verbal” ja ”Proper Hoodidge” tehtiin videoleikkeet. ”Verbalin” videon ohjasi Alex Rutterford ja ”Proper Hoodidgen” videon Corine Stübi. CD-levy sisältää parannellun version ”Verbal”-kappaleesta. Kappale ”Mighty Micro People” esiintyy videopelissä Need for Speed: Undercover, elokuvassa What the Bleep Do We Know!? sekä iOS-pelissä Eliminate Pro. Vuonna 2010 albumille myönnettiin kultasertifikaatti Independent Music Companies Associationin toimesta, joka merkitsee vähintään 100 000 myytyä kappaletta ympäri Eurooppaa.
І
І eli valkovenäläis-ukrainalainen і on kyrillinen kirjain. Se sisältyy valkovenäjän ja ukrainan aakkosiin.
Ääntäminen
І ääntyy valkovenäjässä ja ukrainassa laveana suppeana tiukkana etuvokaalina /i/. Muissa kyrillistä kirjaimistoa käyttävissä kielissä äännettä merkitään tavallisesti kirjaimella и.
Patrick Edward O’Connor
Isä Patrick Edward O’Connor (8. maaliskuuta 1932 Masterton – 3. joulukuuta 2014) oli uusiseelantilainen roomalaiskatolinen kirkonmies. Hän sai pappisvihkimyksensä 16. heinäkuuta 1957, ja hänet nimitettiin Tokelaun ”sui iuris” -mission johtoon 26. kesäkuuta 1992. Hän jäi eläkkeelle toukokuussa 2011. Hänen seuraajakseen nimitettiin 6. toukokuuta Oliver P. Aro.
Vanhan kirkon puisto
Vanhan kirkon puisto voi tarkoittaa jotain seuraavista:
Ї
Ї on kyrillinen kirjain. Se sisältyy ukrainan ja ruteenin aakkosiin.
Ääntäminen
Ї on ukrainassa äänteen /ji/ merkki.
Ї ei sisälly KOI8-R-merkistöön vaan ainoastaan KOI8-U-merkistöön.
Illyria
Illyria oli antiikin aikainen alue Länsi-Balkanilla. Alueella asuivat illyrialaiset heimot, joiden arvellaan puhuneen indoeurooppalaista kieltä.
300-luvulla eaa. Illyrian valtaa kasvatti kuningas Bardhyllus. Vuonna 359 eaa. Makedonian kuningas Perdikkas III kuoli taistelussa illyrialaisia vastaan. Vuonna 358 eaa. Makedonian Filippos II kukisti illyrialaiset. Aleksanteri Suuri löi illyrialaiset toistamiseen vuonna 335 eaa. Aleksanterin Persian sotaretkellä oli mukana illyrialaisia joukkoja. Aleksanterin kuoleman jälkeen Illyria riistäytyi Makedonian vallasta.
Illyrialaissodissa vuosina 229 eaa. ja 219 eaa. Rooman valtakunta kukisti illyrialaisen kuningaskunnan, joka harjoitti merirosvoutta roomalaisia kauppalaivoja kohtaan. Rooman keisari Tiberiuksen aikana roomalaiset valtasivat koko Illyrian ja tekivät siitä Rooman Illyricumin provinssin. Myöhemmin Illyricum jaettiin useammaksi provinssiksi.
Taavetti Lehtinen
David ”Taavetti” Oskar Lehtinen (25. kesäkuuta 1878 Mouhijärvi – 5. toukokuuta 1918 Tampere) oli tamperelainen poliisi ja Tampereen punakaartin etsivän osaston päällikkö Suomen sisällissodan aikana.
Hän osallistui Tampereen taisteluun, jossa joutui vangiksi. Lehtinen tuomittiin kuolemaan ja teloitettiin Kalevankankaan vankileirillä.
Dario Benuzzi
Dario Benuzzi (s. 1946) on italialainen autourheilija.
Benuzzi on toiminut Ferrarilla katuautojen testikuljettajana 70-luvulta lähtien. Hän toimi myös 80-luvun lopulta vuoteen 1993 saakka Scuderia Ferrari -tallin F1-testikuljettajana.
Benuzzi oli vuonna yksi olympiatulen soihdunkantajista, soihdun kulkiessa läpi Maranellon matkalla kohti vuoden 2006 Torinon talviolympialaisia. Benuzzi ojensi soihdun eteenpäin toiselle Ferrarin testikuljettajalle Luca Badoerille.
Kuvataiteilija
Kuvataiteilija harjoittaa yhtä tai useampaa kuvataiteen alaa. Monet taiteilijat työskentelevät useammilla taiteen aloilla. Eniten perinteitä on taidemaalareilla, kuvanveistäjillä ja taidegraafikoilla. Myös valokuvaus on kuvataiteen ala, ja viime vuosikymmeninä kuvataiteilijat ovat tehneet myös performansseja, installaatioita, videotaidetta ja ympäristötaidetta.
Kuvataiteilijaksi voi kouluttautua esimerkiksi Kuvataideakatemiassa tai ammattikorkeakouluissa Turussa, Imatralla ja Kankaanpäässä. Myös valmentavaa kuvataiteen opetusta annetaan useissa eri oppilaitoksissa.
Ali Mahdi Mohamed
Ali Mahdi Muhammad (1939  – 10. maaliskuuta 2021 Nairobi, Kenia) oli Somalian presidentti vuosina 1991–1997. Hän nousi valtaan, kun Mohammed Farah Aidid pakotti silloisen presidentin Mohamed Siad Barren presidentinvirasta. Muhammad ei kuitenkaan pystynyt pitämään maata hallinnassaan, niinpä maa vajosi anarkiaan, ja todellista valtaa käyttivät sotaherrat ja separatistiset ryhmät.
Muhammadia syytettiin suurten rahalahjusten ottamisesta yhtiöiltä, jotka laskevat jätteensä Somalian aluevesille. Myrkkyjä löydettiin vuonna 2002, kun Intian valtamerelle osui tsunami.
Ampumahiihdon Suomen-mestaruuskilpailut 2014
Vuoden 2014 ampumahiihdon Suomen-mestaruuskilpailut järjestettiin Hämeenlinnan Ahvenistossa 28.–30.3.2014. Kilpailujen järjestävä seura oli Ahveniston Ampumahiihtäjät. Suomen-mestaruuksista kilpailtiin viesteissä, pikakilpailuissa ja yhteislähdöissä. Samalla kilpailtiin nuorten sarjojen SM-mitaleista.
3x7,0 km viesti
Päivämäärä: 28. maaliskuuta <br style="clear:both" />
<br style="clear:both" />
10 km pikakilpailu
Päivämäärä: 29. maaliskuuta <br style="clear:both" />
<br style="clear:both" />
12 km yhteislähtö
Päivämäärä: 30. maaliskuuta <br style="clear:both" />
<br style="clear:both" />
3x6,0 km viesti
Päivämäärä: 28. maaliskuuta <br style="clear:both" />
<br style="clear:both" />
7,0 km pikakilpailu
Päivämäärä: 29. maaliskuuta <br style="clear:both" />
<br style="clear:both" />
10 km yhteislähtö
Päivämäärä: 30. maaliskuuta <br style="clear:both" />
Alpha Dog
Alpha Dog on vuonna 2007 ensi-iltansa saanut Nick Cassavetesin ohjaama ja käsikirjoittama tositapahtumiin perustuva yhdysvaltalainen rikosdraamaelokuva.
Elokuva kertoo tapauksesta, jossa huumekauppias Jesse James Hollywood (elokuvassa nimellä Johnny Truelove) kidnappasi ja murhautti 15-vuotiaan Zack Mazurskyn, pojan, joka oli hänelle 1200 dollaria velkaa olleen ja työskennelleen huumekauppiaan nuorempi velipuoli, ja päätyi siten FBI:n kymmenen etsityimmän rikollisen listalle 20-vuotiaana, kaikkien aikojen nuorimpana. Vuonna 2000 sattuneen tapauksen johdosta useita Hollywoodin apureita tuomittiin vankeuteen ja myös itse Hollywood saatiin karkumatkalta Brasiliasta kiinni vuonna 2005.
Hirttämättömät (vuoden 1971 elokuva)
Hirttämättömät on suomalainen Spede Pasasen ja Vesa-Matti Loirin ohjaama komediallinen lännenelokuva vuodelta 1971. Se on jatkoa vuoden 1970 elokuvalle Speedy Gonzales – noin 7 veljeksen poika. Pasanen ja Olavi Ahonen uusivat roolinsa, muissa päärooleissa ovat Loiri ja Simo Salminen. Elokuva on kuvattu suurimmilta osin Porvoon maalaiskunnan Sondbyn hiekkakuopassa, joka esittää hiekkaerämaata. Hirttämättömät sai elokuvateattereissa 179 798 katsojaa.
Hirttämättömät on Loirin ainoa ohjaustyö. Pasanen on merkitty toiseksi ohjaajaksi. Loiri kertoi haastattelussa vuonna 2014, että hän katsoi hoitaneensa suurimman osan ohjaamisesta.
Suomen elokuvasäätiö myönsi huhtikuussa 1971 Filmituotanto Spede Pasanen Oy:lle 75 000 markan tuotantolainan Pasasen ohjaamaan Kauhukakara-elokuvaan. Laina kuitenkin käytettiin Hirttämättömien tuotantoon. Hyvistä katsojaluvuista huolimatta elokuva jäi tappiolliseksi ja tuotantolaina muutettiin avustukseksi. Elokuvassa toistuvan kappaleen ”Lonely Rider” sävelsi ja sovitti Jaakko Salo ja sanoitti Spede Pasanen.
Elokuvasta on tehty vuonna 2023 samanniminen uudelleenfilmatisointi.
Kaasupipetti
Kaasupipetti on kaasuanalyysejä varten tarvittava, farmakopeassa julkaistun tutkimusmenetelmän analyysiväline. Kaasupipetissä kahden lasisäiliön kautta kaasu johdetaan kapillaariputken kautta kaasubyrettiin, jossa sen tilavuus mitataan. Kaasupipetti voi olla suljettu tai avoin jos tarvitaan kiinteitä kappaleita katalyyteiksi.
Kaasupipetin käyttö
Analyysiä varten kaasupipetti on täytettävä kyseisessä analyysissä käytettävällä absorptionesteellä pipetin alemman säiliön alaosaan asti. Kaasupipetillä annostellaan 100 ml tutkittavaa kaasua kapillaariputken kautta kaasubyrettiin kaksitiehanan kautta pinnantasausastian avulla. Kaasun tilavuus mitataan 0,2 millilitran tarkkuudella.
Tilavuudeltaan mitattu kaasu ajetaan kaasupipettiin, jossa sitä ravistellaan varovasti. Tällöin osa kaasua absorboituu käytettävään absorptionesteeseen. Kaasun annetaan liueta 5 minuuttia. Tämän jälkeen absorboitumaton kaasu ajetaan takaisin kaasubyrettiin ja sen tilavuus mitataan. Mittaus jatkuu jatkamalla kaasun liuotusta, kunnes mitattu tilavuus on vakio.
Kaasupipetin mitat
Kaasupipetin muoto ja mitat on määritelty määrityksessä käytettävän ja voimassa olevan farmakopean ohjeissa.
Hutong
thumb|Hutong [[Pekingissä]] thumb|Sisäänkäynti hutongiin. Hutongit ovat kiinalaistyylisiä kapeita katuja ja kujia, jotka ovat ominaisimpia Pekingissä. Hutongit ovat kattaneet laajojakin alueita kaupunkien keskustoissa. Kujia reunustavat pihatalot, siheyuanit, joissa rakennukset on ryhmitelty sisäpihan ympärille.
Yuan-dynastian aikakaudella silloisen Dadun eli nykyisen Pekingin kaupunkikaava noudatti šakkilautamaista kaavaa. Yhden asuinalueen määritelmänä toimi vedenottokaivo eli mongoliksi hutong. Ajan kuluessa nimitys laajeni tarkoittamaan kaivoa ympäröiviä kortteleita ja niiden välissä kulkevia katuja ja kujia. Viime vuosina hutong-alueita on tuhoutunut uudisrakentamisen myötä. Vuonna 2006 tehdyn kartoituksen mukaan ennen vuotta 1949 rakennetuista hutong-alueista oli jäljellä enää 30 prosenttia. Suurin osa hävinneistä alueista oli tuhottu 1990-luvulla ja 2000-luvun alussa. Viranomaisten toimintaa hutongien tuhoamisen suhteen on arvosteltu jatkuvasti uutisissa ja blogeissa. Viranomaisten mukaan hutong-alueiden tuhoa on pyritty hidastamaan suojelemalla 25 hutong-aluetta erilaisin säädöksin.
Kiprusoff
Kiprusoff on sukunimi, joka on muun muassa seuraavilla suomalaisilla henkilöillä:
Hivpoint
Hivpoint on Hiv-säätiön ylläpitämä suomalainen hiv-tietoutta ja tukea hiv-positiivisille tarjoava tukikeskus. Hivpoint toimi perustamisestaan vuonna 1986 alkaen vuoteen 2011 asti nimellä Aids-tukikeskus ja vuoteen 2017 asti nimellä Hiv-tukikeskus. Hiv-säätiö on aatteellisesti ja uskonnollisesti sitoutumaton järjestö. Hivpointin vuosibudjetti on 1,2 miljoonaa euroa.
Punch the Clock
Tuottajat ovat Clive Langer ja Alan Winstanley ja levy-yhtiö on F-Beat Records. LP-levyn luettelotunnus on XXLP 20 ja C-kasetin XXC 20. Osallisena on myös Riviera Global Rec. Prod. Ltd.
Kappaleet
Elvis Costello on säveltänyt ja sanoittanut kaikki kappaleet lukuun ottamatta "Shipbuildingia", jonka on säveltänyt Clive Langer.
Hivpoint
Toiminta
Hivpointin tarkoituksena on sen itsensä mukaan ”hiv-tartuntojen ennaltaehkäiseminen, tartunnan saaneiden, tartunnasta huolestuneiden ja heidän läheisten tukeminen sekä hiv-tartunnan saaneiden ihmis- ja perusoikeuksien edistäminen”. Tätä tarkoitusta varten se tarjoaa tietoa hivistä, AIDS:sta ja muista sukupuolitaudeista. Sillä on muun muassa neuvontapuhelin ja -chat ja se järjestää mahdollisuuksia tapaamiseen työntekijöidensä kanssa.
Punch the Clock
Kappaleet
Nopeatempoisen avauskappaleen "Let Them All Talk" sanoituksessa viitataan Otis Reddingin kappaleeseen "Fa Fa Fa Fa Fa (Sad Song)": "Listening to the sad song that the radio plays / Have we come this fa-fa-fa to find a soul cliche". Muutenkin muutamat kappaleet ovat Stax-soul-vaikutteisia levyllä mukana olevan puhallinryhmän ansiosta.
Hivpoint
Toiminta
Hivpoint kohdistaa ennaltaehkäisevää työtä erityisesti miesmatkailijoille, nuorille, maahanmuuttajille, miesten välistä seksiä harrastaville ja hiv-positiivisille. Lisäksi tiedotustoiminta pyrkii vähentämään ennakkoluuloja valtaväestössä.
Punch the Clock
Kappaleet
Albumin nimi mainitaan kappaleessa "The Greatest Thing". Siinä on myös viittaus tunnetun viihdejätin tuotteisiin: "Never once removed the Sony / 'Cos it's a status thing".
Hivpoint
Toiminta
Hivpoint järjestää hiv-testauksia matalalla kynnyksellä. Lisäksi se myy verkkokaupassaan välineitä hiv-kotitestaukseen. Hivpoint on myös järjestänyt yhteistyössä Suomen Punaisen Ristin kanssa pikatestauksia riskialueilla, kuten Suomen itärajalla, sekä jaannut kondomeja.
Punch the Clock
Kappaleet
Kappaleessa "Love Went Mad" on viittaus virkavallan autolla kaahailuun: "The boys in blue are hard to catch / They're busy turning Piccadilly / Into Brands Hatch".
Hivpoint
Historia
Suomen viranomaiset olivat hitaita toimimaan, kun ensimmäiset hiv-tartuntatapaukset havaittiin Suomessa vuonna 1983. Keskusteluun hiv-testausten aloituksesta osallistuivat myös Setan aktiivit, jotka perustivat Hivpointin edeltäjän Aids-tukikeskuksen vuonna 1986 Kansanterveyslaitoksen tuella. Aids-tukikeskuksen järjestämät nimettömät testaukset osoittautuivat suosituiksi.
Punch the Clock
Kappaleet
Kakkospuolen avauskappaleen vaihtoehtoisena nimenä on annettu "TKO (Boxing Day)". Boxing Dayn tavanomainen merkitys on tapaninpäivä.
Hivpoint
Historia
Hivpoint järjesti vuodesta 2014 alkuvuoteen 2018 asti seksivalistusta Thaimaassa vapaaehtoistyöntekijöiden avustamana. Helsingin Sanomat julkaisi tammikuussa 2018 jutun, jossa se julkaisi erään vapaaehtoistyöntekijän seksityötä koskevia kommentteja. Hivpoint ei hyväksynyt kommentteja ja päätti lopettaa vapaaehtoistyöntekijöiden käytön Thaimaassa. Se jatkoi työtä omilla työntekijöillään.
Joliot-Curie
Joliot-Curie on ollut seuraavien henkilöiden sukunimi:
Punch the Clock
Kappaleet
Kappaleessa "Charm School" on Costellolle tyypillistä nokkelaa sanailua: "Sinä ja minä rakastavaisina / olimme pelkkä farssi / kuin yrittäisi valmistaa silkkikukkaron / emäsian takapuolesta".
Kappaleessa "The Invisible Man" tunnekuohua verrataan Niagaran putouksiin. Kappaleen kertoja haluaa myös olla kuin kuuluisa kahlekuningas: "I want to be like Harry Houdini / Now I'm the Invisible Man".
Varkaiden kuninkaasta kertovassa kappaleessa viitataan tapaukseen nimeltä 'The Case of the Three Pins'.
"Pills and Soap" on alun perin Fairley/Imposter-äänitys, jota tuottajat ovat muokanneet. Kappale poikkeaakin albumin yleisilmeestä, kuten myös hidas kappale "Shipbuilding", jolla kuullaan trumpetisti Chet Bakerin soolo.
Perhetarinassa "The World and His Wife" lomaillaan eksoottisessa paikassa: "Kertoakseni totuuden äitimme karkasi jonkun toisen isän kanssa / meni kahden viikon lomalle Taramasalataan".
Kappaleiden sanat on painettu LP-levyn suojakuoreen Plangent Vision Music Ltd. luvalla.
Pukinpensaat
Pukinpensaat (Lycium) on kasvisuku koisokasvien heimossa. Sukuun kuuluu noin 90(–100) lajia, jotka kasvavat subtrooppisella ja lauhkealla vyöhykkeellä kaikilla mantereilla. Pukinpensaat ovat tavallisesti kuivilla paikoilla kasvavia piikkisiä, punamarjaisia pensaita.
Euroopassa viljellään Skandinavian eteläosia (Ruotsi, Norja ja Tanska) myöten koristekasveina kahta suvun kiinalaisperäistä lajia, pukinpensasta (Lycium barbarum) ja kiinanpukinpensasta (Lycium chinense). Näitä lajeja viljellään myös hyötykasveina, koska niistä saadaan goji-marjoja. Goji-marjat ovat raaka-aine kiinalaisessa lääketieteessä.
Jussi Korhonen
Jussi Korhonen -nimisiä suomalaisia henkilöitä ovat muun muassa:
Video Toaster
Video Toaster on NewTekin kehittämä laajennuskortti Amiga-tietokoneille, jota käytetään videoeditoinnissa. Kortin sanottiin tuoneen televisiotuotannon massoille. Video Toasterista ilmoitettiin vuoden 1987 World of Commodore -messuilla. Kortti on julkaistu vuonna 1990. Kortin kehittivät Tim Jenison, Paul Montgomery ja Brad Carvey.
Historia
Amigan genlock mahdollisti tietokoneen synkronoinnin videosignaaliin ja siinä oli epätavalliset erikoispiirit grafiikkaan, jotka mahdollistivat paremman grafiikan ja animaation kuin mikään markkinoilla. Nämä eroavaisuudet tavalliseen tietokonelaitteistoon verrattuna teki siitä kiinnostavan tietyille käyttäjille. Tim Jenison työskenteli Colorwarelle, joka kehitti tuotteita Tandylle ja kiinnostui Byte-lehdessä olleen esittelyn myötä Amigasta. Jenison kehitti Amigalle videokaappauskortin nimeltä DigiView, joka kaappasi yksittäisiä kuvia videokuvasta ja tallensi ne levykkeelle Amigan HAM-moodissa (hold-and-modify). Jenison myi osuutensa Tandylle kehittävässä yrityksessä ja aloitti uuden yhtiön kehittääkseen tuotteita Amigalle, joka oli NewTekin alku. DigiViewin myötä kehitettiin ohjelma nimeltä kuvankäsittelyohjelman nimeltä DigiPaint, joka pystyi käsittelemään kuvia.
Montgomery työskenteli hetken Electronic Artsille mutta lähti sieltä vuonna 1987 ja liittyi NewTekille. Jenisonin mukaan Amigalla oli mahdollista tehdä luovia asioita pelkällä ohjelmistolla ja ajatuksena oli tehdä mahdollisimman paljon videotyöstä käyttäen tietokonetekniikkaa. Videolaitteisto oli tuolloin hyvin kallista erikoistunutta laitteistoa, kun taas Amigan erikoispiirien ansiosta se voitiin tehdä tietokoneella, mutta suurinopeuksiseen työhön tarvittaisiin edelleen laitteistoa. Carvey oli työskennellyt robottien ja konenäön parissa ja hänet otettiin mukaan Toasterin suunnitteluun. Carvey hahmotteli Jenisonin kanssa prototyypin, jonka jälkeen ohjelmistosuunnittelija Steve Kell osallistui kehitykseen ja prototyyppi saatiin toimimaan lokakuussa 1987. Marraskuussa 1987 korttia esiteltiin Comdex-messuilla, jossa se herätti huomiota. NewTekin esittelemä DigiView Pro, jota esiteltiin toistamalla digitaalista värivideota yhdeltä levykkeeltä ei herättänyt juurikaan kiinnostusta tuolloin.
Prototyypin esittelystä valmiiseen korttiin kului kolme vuotta standardien ja sääntöjenmukaisuuden varmistamiseksi. Yhdysvaltain telehallintovirasto (FCC) oli aikoinaan asettanut säännöt lähetyskelpoisuudelle televisiossa, johon kuluttajille suunnatut videokamerat eivät yltäneet. Toaster muutti tämän ja mahdollisti lähetystasoisen tuotannon huomattavasti halvemmalla. Toasterista suunniteltiin aluksi efektilaatikkoa, joka kasvaisi muihin tuotteisiin ja ohjelmistoa ei aiottu liittää sen mukaan. Monet ominaisuudet kuitenkin päätyivät mukaan julkaistuun tuotteeseen. Kortti pystyi neljän syötteen välillä vaihtamiseen, siinä oli kaksi 24-bittistä kuvapuskuria, "luminanssiavain" eli kyky liittää elävää videokuvaa ja tietokonegrafiikkaa väriavainnuksella (kuten television säätiedotuksissa) ja sisäinen genlock. Toasteriin tuli videomiksausohjelma (switcher), jossa oli ominaisuuksia joihin mikään muu missään hintaluokassa ei pystynyt sekä Montgomeryn haluamia efektejä, jotka aiemmin vaativat huomattavasti kalliimpia laitteita. Muita ohjelmia olivat Toaster CG, Toaster Paint (24-bittinen piirto-ohjelma, jonka juuret olivat DigiPaintissa), Chroma F/X ja LightWave 3D. Toasterin jälleenmyyntihinta oli : syynä suurelle määrälle ominaisuuksia oli käsitys, ettei se olisi hyvä jos jotain puuttuisi. Jopa Amigan erikoispiirien avulla suorituskyky oli viety äärimmilleen ja kaikki ohjelmoitiin assemblyllä. Lisäksi laitteistoa kehitettiin tilanteisiin, joissa tietokone ei ollut riittävän nopea. NewTekille liittyneet Daniel Kaye ja Peter Tjeerdsma olivat työskennelleet Elan Designille, jossa oli kehitetty Amigalle videomanipulointikortti ja esitysohjelmistoa. Toaster julkaistiin joulukuussa 1990.
Kortin mukana seuranneen LightWave 3D-ohjelman olivat kehittäneet Allen Hastings ja Stuart Ferguson. Hastings oli aiemmin kehittänyt Amigalle VideoScape 3D -ohjelman. LightWave oli aluksi saatavilla vain Video Toasterin mukana, mutta tuli saataville erillisenä vuonna 1994. Joillekin asiakkaille LightWave oli varsinainen syy ostaa kortti. LightWaven tultua kaupallisesti saataville CGI-grafiikan kustannukset putosivat dramaattisesti.
Toasteria ja LightWave 3D -ohjelmaa on käytetty Babylon 5 -televisio-ohjelman teossa. Babylon 5:n budjetti ei riittänyt miniatyyrimalleihin, jolloin Ron Thornton ehdotti vaihtoehtoa. Thornton ja Paul Beigle-Bryant perustivat yhtiön nimeltä Foundation Imaging ja saivat sopimuksen Babylon 5:n tehosteille. Sarjan ensimmäisen kauden tehosteet tehtiin Video Toasterilla ja LightWavella Amigalla. Myöhemmin muita tietokoneita käytettiin LightWave-renderöintiin. Thornton osoitti, että pääsy sopivaan laitteistoon oli saatavilla ja artistit ilmaantuivat: ihmiset, joilla ei aiemmin ollut tilaisuutta vastaavaan yhtäkkiä pystyivät ja julkaiseminen lehdissä osoitti että se oli mahdollista pöytäkoneilla. Jeno Horvath aloitti tekemällä videoita paikallisille yhtyeille, mutta yrityksistä tuli pian kannattavampi markkina: useat yritykset tarvisivat koulutus- ja markkinointivideoita työntekijöille ja asiakkaille, mutta eivät halunneet maksaa ammattimaisen ryhmän vaatimia hintoja, mutta tarvitsivat parempaa kuin kotivideoita. Jos ei käyttänyt Toasterin sisäänrakennettuja efektejä eroa huomattavasti kalliimpaan järjestelmään ei havainnut.
Kortin ja tietokoneen yhteishinta oli huomattavasti alhaisempi kuin esimerkiksi Silicon Graphicsin (SGI) työasemien hinta vastaavana aikana, joka osaltaan teki yhdistelmästä suositun. Ammattilaistason järjestelmä saattoi maksaa -  dollaria aiemmin kun taas Amigalla toimivan järjestelmän sai  -  dollarin hinnalla. Amiga-tietokoneen ja Toaster-kortin sai noin. Kolmiulotteista mallinnusta ja animointia tehtiin tuolloin tyypillisesti SGI-työasemilla käyttäen lähes samanhintaista ohjelmistoa. Montgomery on vertaillut sanoen NewTekin olevan volyymimarkkinoilla ja SGI on marginaalimarkkinoilla: kolmiulotteisen renderöinnin hinnat olivat hänen mukaansa kestämättömällä pohjalla. Desktop-Video World -lehden toimittajan mukaan jälkituotantoyhtiöille työskennelleet aloittivat itsenäisen toiminnan. Toaster tasoitti kenttää riippumattomille videotuottajille ja myi yli vuoteen 1994 mennessä. Todd Rundgren oli yksi ensimmäisiä kortin käyttäjiä musiikkivideoiden teossa. Rundgren kytki yhteen kymmenen Toasteria renderöimään musiikkivideon kappaleeseensa "Change Myself". Videossa käytetyt efektit joita nykyään pidetään kliseisinä tulivat sellaisiksi Toasterin tehtyä niistä tavanomaisia.
Alkuperäinen kortti julkaistiin käytettäväksi Amiga 2000:n kanssa koska aiemmat Amiga-mallit eivät olleet riittävän suuressa kotelossa. Alkuperäinen kortti tarvitsi tueksi myös aikakoodikorjaukseen laitteen, joka synkronoi analogiset videosyötteet yhteiseen kelloon. Alkuperäistä mallia voitiin käyttää myös myöhemmissä Amiga-malleissa.
Kortista julkaistiin Amiga 4000:lle päivitetty versio Video Toaster 4000. Video Toaster 4000:ssa oli tuki Amigan uudemmalle AGA-piirisarjalle, toimi nopeammin ja lisäsi uusia ominaisuuksia. Näyttelijä Wil Wheaton osallistui Video Toaster 4000:n kehitykseen testaamisessa ja laadun valvonnassa sekä osallistui sen markkinointiin.
Video Toaster Flyer on lisäkortti epälineaariseen videoeditointiin, joka on suunniteltu käytettäväksi Video Toasterin kanssa: laitteessa on kolme erillistä SCSI-ohjainta, joista kaksi on suunniteltu videodatan kanssa käyttöön ja kolmas audion kanssa. Flyer vaatii joko alkuperäisen Video Toasterin tai päivitetyn Video Toaster 4000:n. Flyerin kanssa Toaster-järjestelmästä tuli samankaltainen kuin ammattilaisten suosima Avid Media Composer. Toaster oli huomattavasti halvempi kuin Avidin järjestelmä, joka saattoi maksaa yli sata tuhatta dollaria kokonaiseen järjestelmään. Digitaalisen videon editointi oli tuolloin huomattavasti kiintolevykapasiteetin rajoittamaa ja kiintolevyt maksoivat paljon.
Jotkin asiakkaat halusivat kortista versiota Macintoshille, joka ei ollut mahdollista koska siinä ei ollut Amigan erikoispiirejä. Tämän vuoksi NewTek julkaisia Toaster Link -lisäkortin Amigaan, joka reititti videokuvan Macintoshin näytölle.
NewTek kehitti myös Screamer-nimisen renderöintilaitteen, joka käytti neljää MIPS R4400 -prosessoria kolmiulotteisen animaation renderöinnin nopeuttamiseen. NewTek päätti keskeyttää työn Screamerin parissa ja keskittyi Flyeriin. DeskStation Technology, joka valmisti Screamerin laitteiston, julkaisi siitä oman supistetun version nimeltä Raptor kahdella MIPS-prosessorilla. Raptor yhdistettiin Toaster-koneeseen Ethernet-verkkokortilla ja sen käyttöön tarvittiin erikoisversio LightWavesta. Screamer perustui havaintoon, että televisiotuotannon aikatauluista johtuen Amblinissa käytettiin 40:tä Toaster-järjestelmää verkotettuna mahdollisimman nopeaan renderöintiin.
Leven Rambin
Leven Alice Rambin (s. 17. toukokuuta 1990 Houston, Texas) on yhdysvaltalainen näyttelijä. Hänet tunnetaan parhaiten Glimmerinä, ensimmäisen vyöhykkeen tyttötribuuttina elokuvassa Nälkäpeli. Rambin on esiintynyt myös televisiosarjoissa Terminator: Sarah Connorin aikakirjat, Greyn anatomia ja CSI: Miami.
Video Toaster
Historia
Toasteria on kutsuttu Amigan läpimurtosovellukseksi.
Palkinnot
NewTek on saanut Emmy Engineering Plaque -palkinnon vuonna 2003 LightWave 3D -ohjelmasta. Kortti on saanut Emmy-palkinnon teknisestä saavutuksesta.
Hjalmar Björkqvist
Kustaa Hjalmar Björkqvist (6. heinäkuuta 1884 – 15. toukokuuta 1918 ) oli tamperelainen sähkömonttööri ja Tampereen punakaartin tiedusteluosaston päällikkö. Hän kuului punakaartin järjestävään komiteaan jo syksyllä 1917. Björkqvist otti osaa Tampereen taisteluun, jossa hän joutui valkoisten vangiksi. Hänet tuomittiin kenttäoikeudessa kuolemaan ja teloitettiin ampumalla Kalevankankaan vankileirissä.
Elomo
Elomo on sukunimi, joka on muun muassa seuraavilla suomalaisilla henkilöillä:
Brooklynin silta
Brooklynin silta (, alkuperäiseltä nimeltään New York and Brooklyn Bridge) yhdistää toisiinsa Manhattanin ja Brooklynin East River -vesiväylän yli New Yorkissa. Sillan kokonaispituus on 1 825 metriä, ja sen pisin jänneväli on 487 metriä. Sen kaksi tornia ovat 85 metriä korkeat. Silta on vinoköysisillan ja riippusillan yhdistelmä.
Brooklynin silta on maailman ensimmäinen teräsvaijeririippusilta. Arkkitehtuuriltaan se edustaa uusgoottilaista tyylisuuntaa. Valmistumisestaan vuonna 1883 aina vuoteen 1903 saakka se oli maailman pisin riippusilta.
Sillalla on nykyisin autokaistat. Niiden yläpuolella on kävelytie. Vuoteen 1950 asti sillan kautta kulki myös raitioliikennettä.
Silta rakennettiin vuosina 1870–1883 insinööri John Augustus Roeblingin suunnitelmien mukaisesti. Hänen kuoltuaan hankkeen vei loppuun hänen poikansa Washington Roebling. Sillan avajaisia vietettiin 24. toukokuuta 1883. Rakennustöissä kuoli yli 20 työmiestä.
Hanna Lekander
Hanna Katariina Lekander (s. 1980) on suomalainen näyttelijä. Hän on valmistunut Teatterikorkeakoulusta vuonna 2010. Lekander on esiintynyt neljässä pitkässä elokuvassa sekä muun muassa televisiosarjoissa Mökki ja Villa Helena.
Merkittävimmän roolinsa Lekander on tehnyt Ilkka Vanteen ohjaamassa elokuvassa Lupaus. Hän oli roolistaan ehdolla Parhaan naissivuosan Jussi-palkinnon saajaksi vuonna 2006.
Maria Fjodorovna
thumb|200 px|Tanskan prinsessa Dagmar vuonna 1864 (väritetty valokuva) Maria Fjodorovna, syntyjään Tanskan prinsessa Dagmar (Marie Sophie Frederikke Dagmar), ; (26. marraskuuta 1847 Kööpenhamina, Tanskan kuningaskunta – 13. lokakuuta 1928 Klampenborg, Tanskan kuningaskunta) oli keisari Aleksanteri III:n puoliso ja Suomen suuriruhtinatar, sittemmin leskikeisarinna ja Venäjän viimeisen keisarin Nikolai II:n äiti. Prinsessa Dagmar (Marie Sophie Frederikke Dagmar), oli Tanskan kuningas Kristian IX:n neljänneksi vanhin lapsi, ja tällä nimellä hänet yleensä tunnetaan Suomessa ja Tanskassa. Prinsessa Dagmarin sisar Alexandra oli Britannian kuninkaan Edvard VII:n puoliso ja tulevan kuninkaan Yrjö V:n äiti.300px|thumb|Suuriruhtinas Aleksandr Aleksandrovitš Romanovin ja suuiruhtinatar Maria Fjodorovnan häät Talvipalatsissa vuonna 1866
Perhe
Avioliittoa varten Dagmar kääntyi luterilaisuudesta ortodoksisuuteen ja otti nimen Maria Fjodorovna (suomeksi käytetty myös nimeä Maria Feodorova). Häät pidettiin Pietarin Talvipalatsissa marraskuussa 1866 ja avioliitosta tuli onnellinen.
thumb|250px|Maria Fjodorovna (vas. ylh.) ja Aleksanteri III perheineen. Suuriruhtinaspari sai kuusi lasta:
Suuriruhtinaana ollessaan Aleksandr Aleksandrovitš käytti suuriruhtinatar Maria Fjodorovnan kanssa Aleksanterin palatsia asuinpaikkanaan. Heidän asuinhuoneistonsa sijaitsivat palatsin oikeassa siivessä, jossa heidän esikoisensa Nikolai syntyi vuonna 1868.
Hatsinan palatsi luovutettiin vuonna 1881 Aleksanteri III:lle, jolle kerrottiin, että hänen ja hänen perheensä olisi turvallisempi elää tässä palatsissa, toisin kuin Talvipalatsissa Pietarissa, ja Hatsina tuli tunnetuksi "Itsevaltiuuden linnoituksena" keisarin taantumuksellisen politiikan vuoksi. Aleksanteri III asui suurimman osan ajastaan Hatsinan palatsin keskiosan ylimmän kerroksen yksityisasunnossa, jossa hän allekirjoitti säädöksiä, piti diplomaattien vastaanottoja, palatsissa järjestettiin teatteriesityksiä, naamiaisia ​​ja pukujuhlia sekä tapahtumia ja muuta viihdytystä. Kesäisin perhe asui Aleksanterin palatsissa, Livadijan palatsissa Krimillä tai matkusteli laivalla Suomessa, jonne heille rakennettiin Langinkoskelle oma kalastushuvila.
Kruununperillis- ja hallitsija-aikanaan Aleksanteri III perheineen oleskeli usein kesäisin Langinkosken kalastajamajalla Kymijoen suulla, josta sanotaan että se oli tanskalaisesta vaatimattomuudesta pitävän keisarinna Marian suosima paikka, jossa paikallinen väestö oli hengeltään skandinaavista.
Aleksanteri III:sta tuli Venäjän keisari isänsä Aleksanteri II:n salamurhan jälkeen vuonna 1881. Aleksanteri III kuoli vuonna 1894, jolloin valtaistuimelle astui Aleksanterin ja Maria Fjodorovnan vanhin poika Nikolai II. Leskikeisarinna oli tärkeänä neuvonantajana monissa poikansa päätöksissä.
Vallankumouksen jälkeen
Kun Venäjän vallankumous alkoi vuonna 1917, Maria Fjodorovna pysyi Venäjällä ja lähti maasta vasta vuonna 1919 sisarensa Britannian leskikuningatar Alexandra n taivutteluiden jälkeen. Hän pakeni Krimin kautta HMS Marlborough -laivalla, jonka Britannian kuningas Yrjö V oli lähettänyt noutamaan tätiään; matka suuntautui Maltan kautta Lontooseen.
Lontoosta Maria Fjodorovna muutti kuitenkin pian takaisin Tanskaan, jossa hän asettui Kööpenhaminan pohjoispuolelle Klampenborgssa suvun entiseen kesähuvilaan Hvidøreen. Hän asui Tanskassa kuolemaansa vuoteen 1928 asti.
Uudelleenhautaus
Vuonna 2005 Tanskan ja Venäjän hallitukset sopivat, että Maria Fjodorovnan ruumis siirretään Tanskan Roskilden tuomiokirkosta Pietariin, jossa hänet haudataan uudelleen Pietari-Paavalin linnoitukseen miehensä Aleksanteri III:n viereen.
26. syyskuuta 2006 Maria Fjodorovnan sarkofagi saapui Kronstadtin laivastoasemalle Tanskan laivaston aluksella, päivälleen 140 vuotta siitä, kun Maria itse saapui Kronstadtiin. Matkalla Tammisaaren saariston Jussarön edustalla 25. syyskuuta 2006 klo 12 miinalaiva Pohjanmaa tervehti ohi purjehtivaa entistä keisarinnaa.
Juiced 2: Hot Import Nights
Juiced 2: Hot Import Nights on THQ:n vuonna 2007 julkaisema ajopeli PlayStation 2:lle ja PlayStation 3:lle, Xbox 360:lle, PC:lle, PlayStation Portable:lle ja Nintendo DS:lle. Juiced 2: Hot Import Nightsissa on enemmän tuunausmahdollisuuksia kuin edeltäjässään.
Ajotilat
Juiced 2: Hot Import Nightsista on poistettu drag-kiihdytyskisat. Tilalle on laitettu katuajoja, normaalia A:sta B:hen-ralleja sekä drift-kisoja.
Oma hahmo
Juiced 2: Hot Import Nightsissa voi luoda oman hahmonsa. Tämä on mahdollista PS2-, PS3-, Xbox 360- ja PC-versioissa.
Ajoympäristöt
Pelin seitsemän ajoympäristöä sijoittuvat ympäri maailmaa, pääosin Eurooppaan. Valittavat radat ovat erityyppisiä maastoradasta kaupunkiajoon.
Autot
Pelin autovalikoima on jaettu viiteen ryhmään. Niitä ovat "Eksoottiset" (Ascarit, Paganit ja muut), "Japanilaiset" (Hondat, Mazdat, Mitsubishit, Nissanit, Toyotat ja Subarut), "Eurooppalaiset" (BMW ja muut), "Vanhat muskeliautot" (Chevroletit, Plymouthit, Dodget, Pontiacit ja muut) sekä "Uudet muskeliautot" (Dodget, Fordit ja muut).
Murtovarkaus (elokuva)
Murtovarkaus on vuonna 1926 valmistunut suomalainen mykkäelokuva, jonka on ohjannut ruotsalainen Harry Roeck-Hansen (1891–1959) apulaisohjaajanaan Erkki Kivijärvi. Elokuva perustuu Minna Canthin samannimiseen näytelmään vuodelta 1883. Elokuvan ensi-ilta oli 27. syyskuuta 1926 Kino-Palatsi-teatterissa Helsingissä.
Lisääntymisterveys
Lisääntymisterveys tarkoittaa mahdollisuutta turvalliseen ja hyvään sukupuolielämään sekä mahdollisuutta hankkia haluttu määrä lapsia haluttuun aikaan.
Lisääntymisterveyttä edistetään pääasiassa terveydenhuoltoon kuuluvalla sukupuoli- ja seksuaalivalistuksella, ehkäisyn saatavuuden varmistamisella, seksitauteihin liittyvällä terveydenhuolla, neuvolapalveluilla, mahdollisuudella turvalliseen aborttiin, perhesuunnittelulla, synnytysterveydenhuollolla sekä hedelmällisyyshoidoilla.
Suomessa lisääntymisterveyttä edistää erityisesti Väestöliitto.
Davy Jones (Pirates of the Caribbean)
Davy Jones on Pirates of the Caribbean -elokuvissa esiintyvä Lentävän hollantilaisen kapteeni, jota näyttelee Bill Nighy. Hahmon nimi on etenkin merimiesten käyttämä kiertoilmaus paholaiselle ja hahmo mukailee muun muassa Lentävän hollantilaisen legendaa. Davy Jones on kirottu kulkemaan meriä ikuisesti Lentävällä hollantilaisella. Vain kerran kymmenessä vuodessa hän saa palata yhdeksi päiväksi maalle. Elokuvassa Kuolleen miehen kirstu kerrotaan Davy Jonesin nostattaneen Jack Sparrow’lle Mustan helmen meren pohjasta kolmetoista vuotta aiemmin. Vastapalvelukseksi kolmentoista vuoden kapteeniudesta Mustalla helmellä Sparrow myi sielunsa Jonesille.
Taustaa
Davy Jones oli skotlantilainen merimies, joka rakastui meren jumalattareen Kalypsoon. Tämän myötä hän lupautui Lentävän hollantilaisen kapteeniksi, tehtävänään merellä kuolleiden sielujen opastaminen tuonpuoleiseen. Hänen tulisi olla kymmenen vuotta merellä, ja vain yksi päivä maalla. Jones hoiti tehtäväänsä kymmenen vuotta, mutta tuona yhtenä päivänä joka hänelle oli luvattu maissa, Kalypso ei ollutkaan paikalla. Jones tunsi tulleensa petetyksi, ja suostutteli veljeskunnan oikeuden vangitsemaan Kalypson ihmishahmoon (Tia Dalma). Hän repi sydämen rinnastaan ja laittoi sen kirstuun jonka piilotti.
Jonesin laiminlyötyä tehtävänsä kuolleiden opastajana hän miehistöineen muuttui osaksi merta, ihmisen ja merenolentojen sekoituksiksi. Hän seilaa merien halki etsien kuolemaapelkääviä sieluja palvelukseen laivallensa.
Kuolleen miehen kirstu
Jack Sparrow’n sopimuksen mukainen aika on loppunut ja Davy Jones haluaa hänet palvelukseensa Lentävälle hollantilaiselle sadaksi vuodeksi. Sparrow puolestaan etsii kuolleen miehen kirstua, koska Jonesin sydäntä uhkaamalla hänellä olisi valta hänen ylitseen. Hän onnistuu varastamaan kirstun avaimen Jonesilta ja myöhemmin löytää kirstun.
Elokuvan lopussa Jack Sparrow menettää kirstun avaimineen, jotka päätyvät Englannin Itä-Intian kauppakomppanian lordi Cutler Beckettille. Jonesin lemmikki Kraken kuitenkin saa Jackin ja hän päätyy Davy Jonesin loukkuun.
Maailman laidalla
pienoiskuva|Davy Jones ihmisen muodossa. Englannin Itä-Intian kauppakomppanian lordi Beckett kiristää Davy Jonesin kirstun avulla komentonsa alle ja käyttää tätä apunaan tuhotakseen merirosvouden. Jones ja Lentävä hollantilainen toimivat vastahakoisesti Beckettin puolesta tuhoten merirosvolaivoja. Myöhemmin Davy Jones kuulee Will Turnerilta Jack Sparrow’n pelastuneen Ahdin aitasta ja paljastaa saman keskustelun kuluessa, ettei koskaan antanut Kalypsolle anteeksi tämän hylkäystä ja antoi merirosvopäälliköiden neuvostolle ohjeet, miten vangita Kalypso ihmishahmoon.Kalypsoksi paljastuu merirosvojen voodoo-papittarena tuntema Tia Dalma. Jones kohtaa Kalypson salaa Mustalla helmellä, jossa Tia Dalma on vankina. Mustan helmen kapteeni Barbossa uskoo merirosvojen saavan Kalypsolta apua taistelussa, jos he vapauttavat hänen ihmishahmostaan. Hän yrittää saada muutkin merirosvokapteenit tästä vakuuttuneiksi samanaikaisesti käytävässä merirosvopäällikköjen neuvoston kokouksessa. Will Turnerin kihlattu, Elizabeth Swann valitaan merirosvojen kuninkaaksi ja hän vakuuttaa johtavansa merirosvot taisteluun, ilman Kalypson apua. Jones kysyy Kalypsolta mitä tapahtuisi, jos merirosvot vapauttaisivat Kalypson ihmishahmostaan. Jones vahvistaa rakkautensa Kalypsoon ja Kalypso vakuuttaa murskaavansa merirosvot, jotka julkesivat vangita hänet. Jones poistuu merirosvoalukselta.
Taistelu alkaa Lentävän hollantilaisen ja Mustan helmen välisenä kaksintaisteluna merenpyörteessä. Sparrow pakenee vankisellistään ja saa kuolleen miehen kirstun käsiinsä. Aiemmin elokuvassa on paljastettu, että kuka tappaa Davy Jonesin tämän kirstussa olevaa sydäntä iskemällä päätyy itse Lentävän hollantilaisen kapteeniksi ja saa kuolemattomuuden. Jack Sparrow taistelee Jonesin kanssa kirstun avaimesta. Lopulta saadessaan tilaisuuden pistää sydäntä Sparrow epäröi ja antaa Jonesille tilaisuuden pistää kuolettavasti Will Turneria. Willin isä, Saappaanraksi-Bill hyökkää Jonesin kimppuun, jolloin Sparrow pääsee Willin luokse ja antaa tämän iskeä sydämeen. Jones havahtuu tähän, ja lausuu viimeisenä sananaan rakastettunsa nimen ennen kuin katoaa kurimuksen syvyyksiin.
Salazar’s Revenge
Elokuvasarjan viidennen osan lopputekstien jälkeen esitetään kohtaus, jossa Will ja Elisabeth Turner nukkuvat, ja samalla makuuhuoneen ovi raottuu ja huoneeseen kävelee Davy Jones. Will herää ja luulee tätä uneksi. Lattialla näkyy kuitenkin merivettä ja kasveja. Uskotaan, että olisi mahdollista nähdä Davy Jones seuraavan Pirates of the Caribbean päävihollisena.
パイレーツ・オブ・カリビアンの登場人物
Tom Packalén
thumb|Tom Packalén elokuussa 2011. Tom Erik Packalén (s. 5. lokakuuta 1969 Helsinki) on suomalainen entinen kansanedustaja, kaupunginvaltuutettu ja poliisi. Hänet valittiin perussuomalaisten ehdokkaana ensimmäisen kerran eduskuntaan vuoden 2011 eduskuntavaaleissa.
Ammatiltaan hän on päivystävä komisario Helsingin poliisilaitoksen johtokeskusyksikössä. Ennen päällystöuraa Packalén työskenteli kymmenen vuotta rikospoliisissa ja viisi vuotta huumausaineiden kenttävalvonnassa Itä-Helsingissä. Hän on työskennellyt Helsingin poliisissa vuodesta 1990 lähtien.
Julkinen toiminta
Packalen tuli tunnetuksi, kun hän osallistui ensimmäisessä suomalaisjoukkueessa monipäiväiseen seikkailu-urheilukilpailuun Eco Challengeen Australiassa vuonna 1997. Hän osallistui kilpailuun myös vuosina 1998 ja 1999.
Packalén oli mukana vuonna 2010 esitetyssä Finnautti-sarjassa.
Poliittinen ura
Packalén valittiin eduskuntaan vuoden 2011 eduskuntavaaleissa perussuomalaisten listoilta 4 380 henkilökohtaisella äänellä. Hän uusi paikkansa vuoden 2015 eduskuntavaaleissa, joissa hän sai 5 089 ääntä. Vuoden 2019 eduskuntavaaleissa Packalén uusi jälleen paikkansa Jussi Halla-ahon vanavedessä saatuaan vain hieman yli 2 000 ääntä. Packalén on ollut eduskunnan ulkoasianvaliokunnan jäsen toukokuusta 2011 ja Naton parlamentaarisen yleiskokouksen Suomen valtuuskunnan jäsen vuodesta 2015. Naton parlamentaarisessa yleiskokouksessa Packalén on ollut konservatiiviryhmän varapuheenjohtaja vuodesta 2018. Eduskunnassa Packlén on myös puolustusvaliokunnan varajäsen vuodesta 2019.
Vuoden 2012 kuntavaaleissa Packalén valittiin Helsingin kaupunginvaltuustoon 1 928 henkilökohtaisella äänellä. Vuoden 2017 kuntavaaleissa Packalén ei ollut ehdolla. Vuonna 2021 Packalén valittiin jälleen Helsingin kaupunginvaltuustoon.
Joulukuussa 2013 Packalén herätti huomiota ehdotuksellaan, että Helsingin kaupungin vuokra-asuntojen asukkaat tulisi pisteyttää toimintansa perusteella, ja alimpaan pistekategoriaan kuuluvat vuokralaiset tulisi kaikki siirtää heille tarkoitetulle asuinalueelle, jossa olisi tarjolla tehostettuja sosiaali- ja poliisipalveluja.
Venäjä-suhde
Vuonna 2014 Packalén arvioi keväästä elokuuhun asti, että Venäjän asevoimien joukkoja ei ole Itä-Ukrainassa. Hän myös ihmetteli, miksi Yhdysvallat syytti Venäjää malesialaisen matkustajakoneen ampumisesta, joka tapahtui Venäjältä tuodulla Buk-ilmatorjuntajärjestelmällä, ja piti epätodennäköisenä, että Salisburyn myrkkyisku olisi Venäjän tekemä, ja epäili siitä Ukrainan "toimijoita". Venäjän media siteerasi häntä. Kokoomuksen Verkkouutisten mukaan Packalén on profiloitunut Nato-jäsenyyden vastustajana ja on sitä mieltä, että Natossa Suomi olisi vaarassa ajautua mukaan konfliktiin Venäjän kanssa.
Huhtikuussa 2018 Packalén kertoi aikovansa jättää tutkintapyynnön toimittaja Timo Haapalan Ilta-Sanomissa julkaistusta kolumnista, jossa Haapala nimitti Packalénia ”ns. Tehtaankadun mieheksi”. Packalénin mukaan Haapala viittasi tällä siihen, että hän olisi Venäjän hallinnon toimija ja siten maanpetturi ja rikollinen. Poliisin mukaan kyse ei ollut kunnianloukkauksesta, vaan nimitys tarkoitti vain perusteettoman voimakasta Venäjän myötäilyä.
Yritystoiminta
Packalén on toinen Utopia Analytics Oy:n perustajista ja sen hallituksen puheenjohtaja. Yhtiö moderoi sosiaalisen median, esimerkiksi keskustelusivusto Iltalehti.fi:n ja Tori.fi:n keskusteluja tekoälyllä.
Yksityiselämä
2000-luvulla Packalén on osallistunut aktiivisesti reserviläistoimintaan. Hän on muun muassa toiminut Suomen sotilasseitsenottelumaajoukkueen valmentajana. Vuonna 2002 hän toimi Virossa pidetyssä kansainvälisessä sotilastiedustelukilpailussa ERNA:ssa Suomen reserviläisjoukkueen kapteenina. Sotilasarvoltaan hän on ylivääpeli. Packalén kuuluu evankelis-luterilaiseen kirkkoon. Packalén osallistui keväällä 2022 Nelosella ja Ruutu-suoratoistopalvelussa alkaneeseen tosi-tv-ohjelmaan Erikoisjoukot.
Ј
Ј on kyrillinen kirjain. Se sisältyy kiltinänsaamen, makedonian ja serbian aakkosiin.
Ääntäminen
J ääntyy makedoniassa ja serbiassa palataalisena approksimanttina // ja kiltinänsaamessa soinnittomana palataalisena approksimanttina //. Kiltinänsaamessa äännettä merkitään myös kirjaimella ҋ. Bulgariassa, marissa, ukrainassa, valkovenäjässä ja venäjässä äännettä merkitään kirjaimella й.
Gisella Grosz
thumb|right|Gisella Grosz
Gisella (alkujaan Gizella) Grosz (26. marraskuuta 1875 Szilágysomlyó – 1942 Riian getto) oli unkarilainen pianisti.